CELEX: 32019D1932
Language: ro
Date: 2019-11-18 00:00:00
Title: Decizia (UE) 2019/1932 a Consiliului din 18 noiembrie 2019 privind poziția care urmează să fie adoptată, în numele Uniunii Europene, în cadrul Comitetului ambasadorilor ACP-UE referitor la adoptarea unei decizii de adoptare a unor măsuri tranzitorii în temeiul articolului 95 alineatul (4) din Acordul de parteneriat ACP-UE

21.11.2019   
               
               
                  RO
               
               
                  Jurnalul Oficial al Uniunii Europene
               
               
                  L 300/1
               
            
         DECIZIA (UE) 2019/1932 A CONSILIULUI
         din 18 noiembrie 2019
         privind poziția care urmează să fie adoptată, în numele Uniunii Europene, în cadrul Comitetului ambasadorilor ACP-UE referitor la adoptarea unei decizii de adoptare a unor măsuri tranzitorii în temeiul articolului 95 alineatul (4) din Acordul de parteneriat ACP-UE
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 217, coroborat cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Acordul de parteneriat dintre membrii grupului statelor din Africa, zona Caraibilor și Pacific („ACP”), pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (1) (denumit în continuare „Acordul de parteneriat ACP-UE”) a intrat în vigoare la 1 aprilie 2003 și se aplică până la 29 februarie 2020.
                  
               
                     (2)
                  
                  
                     În conformitate cu articolul 95 alineatul (4) primul paragraf din Acordul de parteneriat ACP-UE, în septembrie 2018 au început negocierile în vederea unui nou acord de parteneriat ACP-UE („noul acord”). Deoarece noul acord nu va fi gata pentru a fi aplicat până la data expirării actualului cadru juridic, se impune adoptarea unor măsuri tranzitorii pentru a prelungi aplicarea prevederilor Acordului de parteneriat ACP-UE.
                  
               
                     (3)
                  
                  
                     Articolul 95 alineatul (4) al doilea paragraf din Acordul de parteneriat ACP-UE prevede adoptarea de către Consiliul de miniștri ACP-UE a oricăror măsuri tranzitorii care ar putea fi necesare până la intrarea în vigoare a noului acord.
                  
               
                     (4)
                  
                  
                     În temeiul articolului 15 alineatul (4) din Acordul de parteneriat ACP-UE, la 23 mai 2019 Consiliul de miniștri ACP-UE a delegat Comitetului ambasadorilor ACP-UE competența de a adopta măsurile tranzitorii (2). Comitetului ambasadorilor ACP-UE îi revine sarcina de a lua decizia de a adopta măsuri tranzitorii în temeiul articolului 95 alineatul (4) din Acordul de parteneriat ACP-UE.
                  
               
                     (5)
                  
                  
                     Este oportun să se stabilească poziția care urmează să fie adoptată, în numele Uniunii, în cadrul Comitetului ambasadorilor ACP-UE, întrucât decizia care urmează să fie adoptată va avea caracter obligatoriu pentru Uniune.
                  
               
                     (6)
                  
                  
                     Prevederile Acordului de parteneriat ACP-UE se vor aplica cu scopul de a menține continuitatea relațiilor dintre Uniune și statele sale membre, pe de o parte și statele ACP, pe de altă parte. În consecință, măsurile tranzitorii nu sunt destinate să modifice Acordul de parteneriat ACP-UE, astfel cum se prevede la articolul 95 alineatul (3) din acesta.
                  
               
                     (7)
                  
                  
                     Prin urmare, poziția Uniunii în cadrul Comitetului ambasadorilor ACP-UE referitor la adoptarea unor măsuri tranzitorii în temeiul articolului 95 alineatul (4) din Acordul de parteneriat ACP-UE ar trebui să se bazeze pe proiectul de decizie atașat,
                  
               ADOPTĂ PREZENTA DECIZIE:
         
            Articolul 1
            Poziția care urmează să fie adoptată, în numele Uniunii, în cadrul Comitetului ambasadorilor ACP‐UE, în temeiul articolului 95 alineatul (4) din Acordul de parteneriat ACP-UE, este favorabilă prelungirii aplicării prevederilor Acordului de parteneriat ACP-UE până la 31 decembrie 2020 sau până la data intrării în vigoare a noului acord ori până la aplicarea cu titlu provizoriu între Uniune și statele ACP a noului acord, oricare dintre acestea survine mai întâi, și se bazează pe proiectul de decizie a Comitetului ambasadorilor ACP-UE atașat la prezenta decizie.
            Prevederile Acordului de parteneriat ACP-UE se aplică în concordanță cu scopul și obiectivul articolului 95 alineatul (4) din acesta.
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 18 noiembrie 2019.
            
               
                  Pentru Consiliu
               
               
                  Președintele
               
               J. LEPPÄ
            
         
         
            (1)  JO L 317, 15.12.2000, p. 3. Acordul de parteneriat ACP-UE a fost modificat prin acordul semnat la Luxemburg la 25 iunie 2005 (JO L 209, 11.8.2005, p. 27) și prin acordul semnat la Ouagadougou la 22 iunie 2010 (JO L 287, 4.11.2010, p. 3).
         
            (2)  Decizia nr. 1/2019 a Consiliului de miniștri ACP-UE din 23 mai 2019 în ceea ce privește delegarea de competențe către Comitetul ambasadorilor ACP-UE în ceea ce privește decizia de a adopta măsuri tranzitorii în temeiul articolului 95 alineatul (4) din Acordul de parteneriat ACP-UE [2019/920] (JO L 146, 5.6.2019, p. 114).
      
      
         
            PROIECT
            DECIZIA Nr. …/2019 A COMITETULUI AMBASADORILOR ACP-UE
            din …
            privind adoptarea unor măsuri tranzitorii în temeiul articolului 95 alineatul (4) din Acordul de parteneriat ACP-UE
            COMITETUL AMBASADORILOR ACP-UE,
            având în vedere Acordul de parteneriat între membrii grupului statelor din Africa, Caraibi și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (1), în special articolul 15 alineatul (4) și articolul 16 alineatul (2), coroborate cu articolul 95 alineatul (4),
            întrucât:
            
                        (1)
                     
                     
                        Acordul de parteneriat dintre membrii grupului statelor din Africa, zona Caraibilor și Pacific („ACP”), pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000, (denumit în continuare „Acordul de parteneriat ACP-UE”), a intrat în vigoare la 1 aprilie 2003 și se aplică până la 29 februarie 2020.
                     
                  
                        (2)
                     
                     
                        În conformitate cu articolul 95 alineatul (4) primul paragraf din Acordul de parteneriat ACP-UE, în septembrie 2018 au început negocierile în vederea încheierii unui nou acord de parteneriat ACP-UE („noul acord”). Deoarece noul acord nu va fi gata pentru a fi aplicat până la data expirării actualului cadru juridic, se impune adoptarea unor măsuri tranzitorii pentru a prelungi aplicarea prevederilor Acordului de parteneriat ACP-UE.
                     
                  
                        (3)
                     
                     
                        Articolul 95 alineatul (4) al doilea paragraf din Acordul de parteneriat ACP-UE prevede adoptarea de către Consiliul de miniștri ACP-UE a oricăror măsuri tranzitorii care ar putea fi necesare până la intrarea în vigoare a noului acord.
                     
                  
                        (4)
                     
                     
                        În temeiul articolului 15 alineatul (4) din Acordul de parteneriat ACP-UE, la 23 mai 2019 Consiliul de miniștri ACP-UE a delegat Comitetului ambasadorilor ACP-UE competența de a adopta măsurile tranzitorii (2).
                     
                  
                        (5)
                     
                     
                        Prin urmare, este oportună adoptarea de către Comitetul ambasadorilor ACP-UE a unei decizii, în temeiul articolului 95 alineatul (4) din Acordul de parteneriat ACP-UE, de prelungire a aplicării prevederilor Acordului de parteneriat ACP-UE până la 31 decembrie 2020 sau până la data intrării în vigoare a noului acord ori a aplicării cu titlu provizoriu a noului acord între Uniune și statele ACP, oricare dintre acestea survine mai întâi.
                     
                  
                        (6)
                     
                     
                        Prevederile Acordului de parteneriat ACP-UE se vor aplica cu scopul de a menține continuitatea relațiilor dintre Uniune și statele sale membre, pe de o parte și statele ACP, pe de altă parte. În consecință, respectivele măsuri tranzitorii nu sunt destinate să modifice Acordul de parteneriat ACP-UE, astfel cum se prevede la articolul 95 alineatul (3) din acesta,
                     
                  ADOPTĂ PREZENTA DECIZIE:
            
               Articolul 1
               Aplicarea prevederilor Acordului de parteneriat ACP-UE se prelungește până la 31 decembrie 2020 sau până la intrarea în vigoare a noului acord ori până la aplicarea cu titlu provizoriu între Uniune și statele ACP a noului acord, oricare dintre acestea survine mai întâi.
            
            
               Articolul 2
               Prezenta decizie intră în vigoare la 1 martie 2020.
            
            
               Adoptată la …,
               
                  
                     Pentru Comitetul ambasadorilor ACP-UE
                  
                  
                     Președintele
                  
               
            
            
               (1)  JO L CE 317, 15.12.2000, p. 3. Acordul de parteneriat ACP-UE a fost modificat prin acordul semnat la Luxemburg la 25 iunie 2005 (JO UE L 209, 11.8.2005, p. 27) și prin acordul semnat la Ouagadougou la 22 iunie 2010 (JO UE L 287, 4.11.2010, p. 3).
            
               (2)  Decizia nr. 1/2019 a Consiliului de miniștri ACP-UE din 23 mai 2019 în ceea ce privește delegarea de competențe către Comitetul ambasadorilor ACP-UE în ceea ce privește decizia de a adopta măsuri tranzitorii în temeiul articolului 95 alineatul (4) din Acordul de parteneriat ACP-UE [2019/920] (JO UE L 146, 5.6.2019, p. 114).